Foto: Reuters AQShning Ukraina bo‘yicha maxsus vakili Kurt Volkerning The German Marshall Fund’dagi chiqishi davomida ma’lum qilishicha, Qrimga borganlik uchun sanksiya joriy etish kerak. «Ukrinform»ning yozishicha, diplomat Qrim bilan bog‘liq vaziyat Donbass muammosiga «o‘xshashligi», yagona farq – «muntazam jangovar harakatlarning» yo‘qligida ekanini ta’kidlab o‘tgan. «O‘ylashimcha, bizning pozitsiyani qat’iyroq qilish ustida o‘ylab ko‘radigan vaqt keldi. Bunda safarlar, savdo hamda ushbu hudud bilan biznes-aloqalar uchun sanksiyalar joriy etish kerak», - deya qayd etib o‘tdi Volker. Avvalroq Volker DXR va LXRni «tugatish» lozimligi haqida ma’lum qilgandi.